Narodna skupština
20171103

Hvala. Član 33. zakona o dualnom obrazovanju govori o materijalnom obezbeđenju učenika i, između ostalog, tu je navedeno i da je poslodavac dužan učeniku na dualnom obrazovanju, dakle, na učenju kroz rad obezbediti osiguranje za slučaj povrede tokom učenja kroz rad kod poslodavca. Imamo tri vrste osiguranja za koje sam zainteresovan da dobijem objašnjenje kako će biti sprovedene i da li će biti sprovedena i jedna od te tri. Prva vrsta osiguranja je obavezno državno penzijsko i invalidsko osiguranje, druga vrsta osiguranja je komercijalno osiguranje od posledica nezgode i nesrećnog slučaja, koje se kupuje kod osiguravajućih kuća, i treća vrsta osiguranja je odgovornost poslodavca za štete pričinjene trećim licima, uključujući tu i radnike, dakle, zaposlene, gde se i oni tretiraju kao treća lica. Kada je reč o prvom - državnom obaveznom penzijskom invalidskom osiguranju, u članu 10, koji definiše kojim će se zakonom štititi prava učenika, upadljivo izostave referenca na Zakon o penzijskom i invalidskom osiguranju koji se ne spominje kao zakon po kojim će se prava učenika štititi takođe.